
ΑΠΟΦΑΣΕΙ Σ 

Αριθ. Τ/3358 (1) 

Τροποποίηση της 516651/28.5.1987 (ΦΕΚ 312/Β/ 
22.6,1987) Κοινής Υπουργικής Απόφασης περί Κανο¬ 
νισμού Λειτουργίας Μαρινών. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ, ΑΝΑΠΤΥΞΗΣ 
ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του Α.Ν. 1565/50 «περί ΕΟΤ» όπως κυ¬ 


ρώθηκε με το Ν. 1624/51 και τροποποιήθηκε με το Ν.Δ. 
4109/60 και 201/74. 

2. Το Ν.2160/93 «Ρυθμίσεις για τον Τουρισμό και άλλες 
διατάξεις» (ΦΕΚ 118/Α/19.7.93). 

3. Τις διατάξεις του άρθρου 29 Α του Ν. 1558/85 προ- 
στεθεντος δια του άρθρου 27 του Ν. 2081/92, όπως αντι- 
κατσστόθηκε με το άρθρο 1 παρ,2’ του Ν. 2469/97 (ΦΕΚ 
38/Α). 

4. Το Π.Δ. 27/1996 «Συγχώνευση των Υπουργείων Του¬ 
ρισμού, Βιομηχανίας Ενέργειας και Τεχνολογίας και Ε¬ 
μπορίου στο Υπουργείο Ανάπτυξης» (ΦΕΚ 19/Α/1.2.96. 

5 Το Π.Δ. 33/99 «Διορισμός Υπουργών» (ΦΕΚ 36/Α/ 
19.2.99). 

6 Τη με αριθ. 1107147/1239/006 Α'4.10.96 Κοινή Από¬ 
φαση του Πρωθυπουργού και του Υπουργού Οικονομι¬ 
κών «περί ανάθεσης αρμοδιοτήτων στον Υφυπουργό Οι- 
κονομικών»(ΦΕΚ 922/Β/4.10.96), 

7. Τις διατάξεις του άρθρου 17 του Ν. 438/76 «περί του¬ 
ριστικών πλοίων και πλοιαρίων και ναυταθλητικών σκα¬ 
φών και ρυθμίσεις δασμολογικών και φορολογικών θεμά¬ 
των επί πλοίων ως και επι πλοιαρίων αναψυχής» (ΦΕΚ 
256/ΑΊ976). 

8. Τις διατάξεις των Κ.Υ.Α. υπ’ αριθ. 515316/22.4.1981 
(ΦΕΚ 265/Β/11.5.1981) «περί Γενικού Κανονισμού Λει¬ 
τουργίας Μαρινών» και την υπ' αρίθμ. 516651/28.5.1987 
(ΦΕΚ 312/Β/22.6.1987) παρ. 18 «περί συμπλήρωσης του 
Γ. Κ.Λ. Μ.». 

9. Την με αριθμό 177/1.7.99 Απόφαση του Διοικητικού 
Συμβουλίου του ΕΟΤ. 

10) Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του κρατικού προ¬ 
ϋπολογισμού, αποφασίζουμε: 

Αρθρο 1 

1 Τροποποιούμε τις διατάξεις του άρθρου 1 της Κ.Υ.Α. 
516651/28.5.1987 (ΦΕΚ 312/Β/22.6.1987), με την οποία 
συμπληρώθηκε η παράγραφος 1 του άρθρου 12 (περί δι¬ 
καιωμάτων Μαρινών) της Κ.Υ.Α. 515316/22.4.1981, ως ε¬ 
ξής: 

«Τα πάσης φύσεως δικαιώματα των Μαρινών από τέλη 
για ελλιμενισμό, παρεχόμενες υπηρεσίες, χρήση λιμενι¬ 
κών εγκαταστάσεων και πάσης φύσεως παροχή (ηλε- 
κτροδότηση, υδροδότηση, τηλεφωνοδότηση κλπ.) που 
προβλέπονται και ισχύουν εκάστοτε στα τιμολόγια των 







ί 

Μαρινών μετόχων αντίστοιχων φόρων, καταβάλλονται α¬ 
πό τα υπόχρεα σκάφη που φέρουν ξένη σημαία σε ελλη¬ 
νικές δραχμές ή σε συνάλλαγμα, με την ισοτιμία δραχμής 
συναλλάγματος κατά την ήμερα της καταβολής της οφει¬ 
λής». 

2.Η ισχύς της παρούσας αρχίζει από την δημοσίευση 
της στην Εφημερίδα της Κυβερνήσεως 
Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 13 Σεπτεμβρίου 1999 

Ο ΥΠΟΥΡΓΟ· 

νσνποΥΡ! 05. 

ΟΙΚΟΝΟΜΙΚΩΝ ΑΜΑ ΙΪΥΈΗΪ 

Ν. ΧΡ1ΣΤΟΔΟΥΛΑΚΗΣ ΕΥΑΓΓΕΛΟΣ ΒΕΝ1ΖΕΛΟΣ 

εν.'ϊϋΡ.ΚΗΪ \ΑΥ! ΙΛΙΑ5 

ΣΤ. ΣΟΥΜΑΚΗΣ 

Αρίθ, αΐ -407 2 __ {2} 

ΔιαβαΟμιση θέσεων του Γραφείου του Γεν. Γραμματέα 
της Γεν - Γραμματείας Εμπορίου του Υπουργείου Ανά- 
ΐΓΓϋξτς και καθορισμός των καθηκόντων των υπαλλή¬ 
λων π συ δα υπηρετούν στις δέσεις αυ τές 

Ο ΥΠΟΥΡΓΟΣ ΑΝΑΠΤΥΗπα 
Έ χοντας υπόψη: 

1. Του Ν. 1558/85 «Κυβέρνηση και Κυβερνητικά Όργα¬ 
να» άρθρο 30 παρ. 9. 

2. Του Ν. 2683/99 «Κύρωση του Κώδικα Κατάστασης 
Δημοσίων Πολιτικών Διοικ. Υπαλλήλων και Υπαλλήλων 
ΝΠΔΔ και άλλες διατάξεις». 

3. Του Π.Δ. 397/88 «Οργανισμός του Υπουργείου Εμπο¬ 
ρίου» όπως τροποποιήθηκε και συμπληρώθηκε με νεώτε- 
ρα Π. Δ/νματα 

4 Του Π .Δ. 195/95 «Οργάνωση Γεν. Δ/νσησ Κρατ. Προ¬ 
μηθειών». 

5. Του Π.Δ. 27/96 «Συγχώνευση των Υπουργείων Τουρι 
σμου, Βιομηχανίας Ενέργειας και Τεχνολογίας και Εμπο 
ρίου στο Υπουργείο Ανάπτυξης», 

6. Του Π.Δ. 59/51ΑΎ8.3.96 «Σύσταση Γενικής Γραμμα¬ 
τείας Εμπορίου στο Υπουργείο Ανάπτυξης και καθορι¬ 
σμός των αρμοδιοτήτων της». 

7. Του Π.Δ. 197/97 «Σύσταση Γ Γ. Καταναλωτή *γ κα¬ 
θορισμός των αρμοδιοτήιων της. 

8) Το γεγονος ότι απο τις διατάξεις αυτής ιης απόφα¬ 
σης δεν προ καλείται δαπάνη ε>.; βάρος του κρατικού προ- 
άπολο νι σμού. αποφασίζουμε: 

1. Διαβαθμίζουμε τις τρεις (3) θεσεις Διοικητικών υπαλ¬ 
λήλων που αυνιστώνναι βάσει εξουσιοδότησης του εδα¬ 
φίου α'Ί-'ις παρ. 9 του άρθρου 30 του Μ. 1553/85 σε θεσεις 
υπαλλήλων των κατηγοριών ΠΕ ή ΔΕ με βαθμούς Α. Β. Γ. 
και Δ. 

2. Καθορίζουμε τα καθήκοντα των υπαλλήλων που θα υ¬ 
πηρετούν με απόσπαση στις παραπανω θέσεις ως ακο¬ 
λούθως: 

α) Ο υπάλληλος που θα καλύπτει τη θέοη Δ,’ντού. υστέ¬ 
ρα από απόφαση του Γενικού Γραμματέα θα κατέχω ιον 
Α' Βαθμό και 9α αακεί τις κάτωθι αρμοδιότητες: 

- θα συντονίζει τις ενέργειες των άλλων υπαλλήλω» που 
υπηρετούν <τγο Γ ραφείο του Γεν. Γραμματέα, με εξαίρε¬ 
ση τις περιπτώσεις για τις οποίες παίρνουν οι υπάλληλοι 
αυτοί εντολές απ’ ευθείας από τον Γ εν. Γ ραμμανεσ 


- 6α κατανέμει το συνολικό έργο του Γ ραφείου μεταξύ 
των υπαλληλιών του Γραφείου 

- θα φροντίζει για ολα τα θέματα οικονομικής και διοι¬ 
κητικής μέριμνας που αφορούν στο προσωπικό του Γ ρα¬ 
φείου 

- 9α υπογράφει τα διάφορα έγγραφα που θα έχουν σχέ¬ 
ση με τη λειτουργικότητα του Γ ραφείου 

- 6ο λαμβάνει γνώση της προς το Γ ενικό Γραμμστέα α¬ 
πευθυνόμενης αλληλογραφίας θα τον ενημερώνει σχετι¬ 
κά και θα φροντίζει νια την περαιτέρω προώθησή της 

- 6α πρσ'ιστατ αι των δύο άλλων υπαλλήλων του Γ ραφεί¬ 
ου. 

β Οι υπάλληλοι που θα καλύπτουν τις υπόλοιπες δύο 
θεσεις Οα ασκούν τις κάτωθι αρμοδιότητες: 

- 9α παραλαμβανουν, θα αποσφραγίζουν, θα πρωτο¬ 
κολλούν και θα παραδίδουν την αλληλογραφία στον 
Δ/ντή του Γραφείου 

- θα φροντίζουν νια την διεκπεραίωση της εξερχόμενης 
αλληλογραφίας και την τακτοποίηση του αρχείου 

θα φροντίζουν για ό,τι αφορά στην επικοινωνία του 
Γεν. Γραμματέα με βουλευτές, εκπ/κου κοινωνικών φορέ¬ 
ων, δημοσίους γενικά λειτουργούς και πολίτες και θα με¬ 
ριμνούν·! για την εκπλήρωσή των εθιμοτυπικών υποχρεώ¬ 
σεων ίου. 

Η απόφαση αυ τή να δημοσιευθεί στην Εφημερίδα της 
Κυβερνήσεως. 

Αθήνα. 25 Αύγουστου 1999 

ο υγ :ογρ: οϊ 

ΕΥΑΓΓΕΛΟΣ ΒΕΝΙΖΕΛΟΣ 


ΑριΟ. Γ2/4051 (3) 

Λειτουργία κατευθύνσεων Ενιαίου Λυκείου. Μαθήματα 
Επιλογής 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπ' οψη 1 

1. Το άρθρο 1 παρ. 6 του Ν. 2525/97 ;ΦΕΚ 188 τ.Α', 
23.9 87; περί «Ενιαίου Λυκείου, πρόσβασης των αποφοι¬ 
τώ·. του π-.ήν ΐκτοβάθμια εκπαίδευση. αξιολόγησης του 
εκπαιδευτικού έργου και άλλες διατάξεις». 

2. Την απ’ αριθμ. Γ 2/4608/13.8.98 Υ.Α. με θέμα «Προϋ¬ 
ποθέσεις λειτουργίας κατευθύνσεων στα Ενιαία Λύκεια» 
καθώς κοίτην Γ2,4616/14.8.98. 

3. Τις διατάξεις του άρθρου 29Α του Ν. 1558/1985 και 
του άρθρου 27 του Ν. 2081,1992 (ΦΕΚ 154Α), όπως αντί 
και«στάθηκαν με το άρθρο 1 παρ. 2 του Ν. 2469/1997 
(ΦΕΚ 88Α) 

4 Το νεγονός ότ< από την παρούσα απόφαση δεν προ- 
κολείται δαπάνη εις βάρος του κρατικού προϋπολογι¬ 
σμού , απσψασΐζου με: 

1. Προϋποθέσεις λειτουργίας τμημάτων κατευθύνσεων 
στα Ενιαία Λύκεια. 

Για τη λειτουργία τμημάτων κατευθύνσεων στη Β' τάξη 
Ενιαίου Λυκείου ισχύει η Υ.Α. Γ2 / 4608 /13 8.96 , η ισχύς 
της οποίας επεκτείνεται και για τη Γ' τάξη Ενιαίου Λυκεί¬ 
ου 

2. Προϋποθέσεις λειτουργίας τμημάτων μαθημάτων ε¬ 
πιλογής στα Ενιαία Λύκεια. 

Για τη λειτουργία τμημάτων μαθημάτων επιλογής της Β' 
τάξης του Ενιαίου Λυκείου ισχύει η Γ2 / 4616 /14.8.98 η ι¬ 
σχύς της οποίας επεκτείνεται και για τις Α' και Γ τάξεις 
του Ενιαίου Λυκείου. 

3. Προθεσμίες για την αλλαγή κατεύθυνσης 

Οι μαθητές της Β’ και Γ τάξης του Ενιαίου Λυκείου επι¬ 
λέγουν, με την έναρξη του σχολικού έτους, την κατεύ¬ 
θυνση την οποία επιθυμούν να ακολουθήσουν Η ημερο¬ 
μηνία πέρα από την οποία δεν επιτρέπεται για κανένα λό¬ 
γο η αλλαγή κατεύθυνσης για το σχ. έτος 1999-2000 είναι 
η 15.10.99. 

4. Προθεσμίες για την αλλαγή του μαθήματος επιλογής. 

Οι μαθητές των Α', Β και Γ" τάξεων του Ενιαίου Λυκείου 

έχουν δικαίωμα να αλλάξουν το μάθημα επιλογής για το 
σχ. έτος 1999-2000 μέχρι τις 15,10.99 

5. Δικαίωμα αλλαγής κατεύθυνσης ή μαθήματος επιλο¬ 
γής οε περιπτώσεις μετεγγραφής. 

Μετεγγραφή μαθητή από σχολείο στο οποίο παρακο¬ 
λουθεί μία συγκεκριμένη κατεύθυνση σε σχολεία στο ο¬ 
ποίο δε λειτουργεί η κατεύθυνση αυτή, δεν είναι δυνατό 
να πραγματοποιηθεί παρά μόνο στις περιπτώσεις εκείνες 
κατά τις οποίες η μετεγγραφή γίνεται προς απομονωμένο 
λύκειο της νησιωτικής ή ηπειρωτικής χώρας και οπωσδή¬ 
ποτε πριν από τη λήξη του Α' τετραμήνου. Στις περιπτώ¬ 
σεις αυτές ο μαθητής επιλέγει ανάμεσα στις κατευθύν¬ 
σεις που λειτουργούν στο σχολείο υποδοχής. Πσ τα μα¬ 
θήματα των κατ ευθύνσεων και επιλογής για τα οποία δεν 
υπάρχει βαθμός Α' τετραμήνου, εφαρμόζεται η παρ. 4 του 
άρθρου 31 του Π.Δ. 246/98. 

Σε περιπτώσεις μετεγγραφής {ή αλλαγής οχσλκού πε¬ 
ριβάλλοντος) μαθητών Ενιαίου Λυκείου από σχολείο ό¬ 
που διδάσκεται ένα συγκεκριμένο μάθημα επιλογής, σε 
σχολείο όπου το ίδιο μάθημα δε διδάσκεται, Οι μαθητές 
αυτοί υποχρεούνται να διδαχθούν άλλο μάθημα επιλογής 
από τα διδασκόμενα στο δεύτερο σχολείο, ενώ επιπλέον 
ισχύουν κατά περίπτωση τα εξής: 

α) Αν η μετεγγραφή πραγματοποιηθεί έως και το πρώτο 
δεκαπενθήμερο του δευτέρου τετραμήνου τότε ο μαθη 
τής αξιολογείται στο μάθημα επιλογής που θα διδαχθεί 
στο σχολειό στο οποίο θα μετεγνραφεί. Σε ότι αφορά πλ¬ 
ηροφορική βαθμολογία, θα εφαρμόζεται το άρθρο 31 
παρ. 4 του Π.Δ. 246/98 σύμφωνα με το οποίο «-σε περί¬ 
πτωση που για οποιονδήποτε λόγο λείπει ένας από τους 
τετραμηνιαίους βαθμούς αναπληρώνεται από αυτόν που 
υπάρχει». 

β) Αν η μετεγγραφή πραγματοποιηθεί μετά το πρώτο 
δεκαπενθήμερο του δευτέρου τετράμηνου, αλλα οπωσ¬ 
δήποτε πριν απότ η ληξη του διδακτικού έτους και ο σύλ¬ 
λογος διδασκόντων κρίνει ότι είναι δυνατή η αξιολόγηση 
και η εξαγωγή προφορικού βαθμού στο μαθπί ια ι ιου επέ- 
λεξε ο μαθητής, τότε ισχύει η περίπτωση (α). 

γ) Σε κάθε άλλη περίπτωση ο μαθητής θα θεωρείται α- 
δίδακτος και θα απαλλάσσεται από οποιοδπποτε μάθημά 
επιλογής. 

Οι Διευθύνσεις τ ων σχολείων που εμπλέκονται στη με- 
τεγραφή και πριν από την πραγματοποίηση της υποχρε - 
ούνται να ενημερώνουν τους μαθητές και τους κηδεμόνες 
τους για το περιεχόμενο της παρούσας κσ> ειδικότερα για 
τα σημεία (β) και (γ). 


Η παρούσα να δημοσιευτεί στην Εφημερίδα της Κυβερ- 
νήοεως. 

Αθήνα, 3 Σεπτεμβρίου 1999 

Ο Υ ΠΟΥΡΌΣ 

ΓΕΡΑΣΙΜΟΣ ΑΡΣΕΝΗΣ 
-■» - . - - 

Αρ ιθ. 80083 (4) 

Μεταβίβαση αρμοδιοτήτων και εξουσίας υπογραφής του 
Υπουργού Εργασίας και Κοινωνικών Ασφαλίσεων 
στον Ειδικό Γραμματέα του Σ.ΕΠ.Ε. και στους Διευθυ¬ 
ντές και στους Προϊσταμένους των Τμημάτων αυτού. 

ΟΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπ' όψη: 

1. Τις διατάξεις του άρθρου 29 του Ν. 1558/1965 «Κυ¬ 
βέρνηση και Κυβερνητικά Όργανα». (137/Α ). 

2. Τις διατάξεις του Ν. 2639/1998 (205 Α ) «Ρύθμιση ερ¬ 
γασιακών σχέσεων, σύσταση Σώματος Επιθεώρησης Ερ¬ 
γασίας κ.λ.π.». 

3. Τις διατάξεις του Π.Δ. 136/1999 «Οργάνωση Υπηρε¬ 
σιών Στόματος Επιθεώρησης Εργασίας (Σ.ΕΠ.Ε.)» 
Π34/Α'). 

4. Τις διατάξεις του άρθρου 27 του Ν 2081/1992 
(154/Α") με το οποίο προστέθηκε το άρθρο 29Α του Ν. 
1558/1985. 

5 Το γεγονός οτι από την παρούσα απόφαση δεν προ- 
καλείται δαπάνη σε βάρος του κρατικού προϋπολογι¬ 
σμού. αποφασίζουμε: 

Α, Στον ειδικό Γραμματέα του Σώματος Επιθεώρησης 
Εργασίας Σ.ΕΠ.Ε., μεταβιβάζουμε τις εξής αρμοδιότητες 
και τ ην εξουσία να υπογράφει: 

1. α) Την παροχή γενικών οδηγιών και έκδοση εγκυκλίων 
για θέματα αρμοδιότητας των Υπηρεσιών του Σ.ΕΠ.Ε. 

β) Την έκδοση αποφάσεων, εγκυκλίων και εγνοάφων 
αρμοδιότητος περισσοτέρων της μιας Διευθύνσεων του 
Σ.ΕΠ.Ε. 

γ) Απαντήσεις σε αιτήματα συνδέσμων ή επαγγελματι¬ 
κών ενώσεων. 

δ) Απαντήσεις σε δεύτερο βαθμό σε αιτήσεις, υπομνή - 
ματα και αναφορές πολιτών. 

ε) Αποφάσεις χορήγησης αδειας μικρής χρονικής διάρ¬ 
κειας στους υπαλλήλους για συμμετοχή σε συνέδρια, 
συνδιασκέψεις, σεμινάρια και κάθε είδους συναντήσεις ε¬ 
πιστημονικού χαρακτήρα, στο εσωτερικό ή το εξωτερικό, 
εφόσον ι] συμμετοχή κρίνεται συμφέρουσα νια την υπη¬ 
ρεσία (άρθρο 59 παρ. 2.3 του Ν. 2683/1999). 

οτ) Έγγραφα που απευθύνονται σε ουναρμόδια Υ¬ 
πουργεία, στη ΜΕΑ/ΕΕ ή άλλους εθνικούς εκπροσωτιευ- 
Τικοΰς μας φορείς, οε διεθνείς οργανισμούς ή ξένες ομό¬ 
λογες διοικήσεις. εφόσον διατυπώνονται θέσεις ή εκτιμή¬ 
σεις ή δίδονται, οδηγίες ή απαντήσεις επί θεμάτων 
γενικότερου ενδιαφέροντος στο πλαίσια της Κυβερνητι¬ 
κής πολι π.κής και εφόσον λόγω εξαιρετικής ειδικής διαδι¬ 
κασίας, εθιμοτυπίας ή Πρωτοκόλλου, πρέπει να υπογρα- 
φούν από τον Ειδικό Γ ραμματέα. 

ζ) Μετακίνηση υπαλλήλων από Διεύθυνση σε Διεύθυν¬ 
ση ίων κεντρικών υπηρεσιών του Σ.ΕΠ.Ε. 

η) Εκδοση ειδικών εντολών στις Περιφερειακές Διευ¬ 
θύνσεις νια διενεργεια ελέγχων, εκτός της κατά τόπον 
αρμοδιότητας τους. 

θ) Ερωτήματα προς το Νομικό Συμβούλιο του Κράτους 
(Ν.Σ.Κ.) επί θεμάτων αρμοδιότητας των Υπηρεσιών του 
Σ.ΕΠ.Ε. 

ι) Εισήγηση για την αναγκαία επα γγελματική κατάρτιση, 
εκπαίδευση και επιμόρφωση του προσωπικού του 
Σ.ΕΠ.Ε. 

ια) Εντολή στους ειδικούς Επιθεωρητές Εργασίας για 
διενέργεια τακτικών ελέγχων αφενός της λειτουργίας 
των επί μέρους υπηρεσιών του Σ.ΕΠ.Ε. και αφετέρου 
στους χώρους εργασίας σε οποιοδήποτε μέρος της ελ¬ 
ληνικής επικράτειας. 

ιβ) Έκδοση διαταγών για την διενέργεια διοικητικών α¬ 
νακρίσεων στο προσωπικό των υπηρεσιών του Σ.ΕΠ.Ε. 
{άρθρ. 117 και 127 του Ν.2683/99). 

2. Σε περίπτωση έλλειψης, απουσίας ή κωλύματος του 
Ειδικού Γραμματέα του Σ.ΕΠ.Ε., την εξουσία να υπογρά¬ 
φει ·>Με εντολή Υπουργού» για τα θέματα που μεταβιβά¬ 
ζονται με την παρούσα σ' αυτόν ασκεί ο Γ ενικός Γ ραμμα- 
τέας του Υπουργείου Εργασίας και Κοινωνικών Ασφαλί¬ 
σεων. 

Β. Οι Διευθυντές της Κεντρικής Υπηρεσίας του Σ.ΕΠ.Ε. 
υπογράφουν τις παρακάτω αποφάσεις, πράξεις και έγ¬ 
γραφα που αναφέρονται στις αρμοδιότητες της Διευθύν- 
σεώς τους. 

1) Τις εγκυκλίους και οδηγίες με τις οποίες παρέχονται 
διευκρινίσεις, οδηγίες προς τις Περιφερειακές Διευθύν¬ 
σεις του Σ.ΕΠ.Ε. για τα θέματα αρμοδιότητάς τους. 

2) Τα έγγραφα με τα οποία παρέχονται πληροφορίες σε 
αναφορές υπηρεσιών και ιδιωτών. 

3} Τα έγγραφα προς τις Δημόσιες Αρχές με τα οποία πα¬ 
ρέχονται ή ζητούνται πληροφορίες και στοιχεία. 

4) Τα τηλεγραφήματα εσωτερικού και εξωτερικού πλη¬ 
ροφοριακού ή προπαρασκευαστικού χαρακτήρα, 

5) Τα έγγραφα που απευθύνονται στις Διευθύνσεις του 
Υπουργείου Εργασίας και Κοινωνικών Ασφαλίσεων. 

6) Έγκριση χορήγησης αντιγράφων εμπιστευπκών εγ¬ 
γράφων. 

7) Έγκριση τοποθέτησης στο αρχείο καταγγελιών, υπο¬ 
μνημάτων, αναφορών και λοιπών πράξεων μετά την αξιο¬ 
λόγησή τους. 

8) Έκδοση απφοάσεων μετακίνησης υπαλλήλων μέσα 
στη Διεύθυνση. 

9) Εισήγηση στην αρμόδια Διεύθυνση του Υπουργείου 
Εργασίας και Κοινωνικών Ασφαλίσεων για την παροχή η¬ 
θικών αμοιβών ή βραβείων σε υπαλλήλους του Σ.ΕΠ.Ε. 
(άρθρ. 61 του Ν.2683/99). 

Βΐ. Ο Διευθυντής Προγραμματισμού και Συντονισμοιύ 
του Σ.ΕΠ.Ε. υπογράφει επί πλέον τα παρακάτω έγγραφα 
που αφορούν: 

1) Τον προγραμματισμό και συντονισμό δράσης των 
Κοινωνικών Επιθεωρητών Εργασίας και των Τεχνικών και 
Υγειονομικών Επιθεωρητών, την καθοδήγησή τους επί 
θεμάτων αρμοδιότητάς τους κατά τον διενεργούμενο υ¬ 
πηρεσιακό έλεγχο των Περιφερειακών Υπηρεσιών του 
Σ.ΕΠ.Ε. 

2) Διαδικαστικές ενέργειες προς τις Περιφερειακές Δι¬ 
ευθύνσεις και τα Τμήματα αυτών για τη διενέργεια ερευ¬ 
νών και ελέγχων ύστερα από καταγγελίες ή πληροφορίες 
που περιέρχονται στη Διεύθυνση. 

3) Έκδοση γενικών και ειδικών εντολών για τη διενέρ¬ 
γεια προληπτικών και λοιπών ελέγχων αρμοδιότητας του 
Σ.ΕΠ.Ε. 


4) Έγγραφα που αφορούν στοιχεία απαραίτητα για τη 
σύνταξη από τις αρμόδιες Διευθύνσεις του Υπουργείου 
Εργασίας, εκθέσεων εφαρμογής των κοινοτικών οδηγιών 
των Διεθνών Συμβάσεων Εργασίας του Ευρωπαϊκού Κοι¬ 
νωνικού Χάρτη και γενικών για την κατάσταση που βρί¬ 
σκεται η χώρα μας σε θέματα ασφάλειας και υγείας των 
εργαζομένων, όρων εργασίας, αμοιβής εργασίας κ.ά. 

5) Προπαρασκευαστικές ενέργειες για τη σύνταξη της 
ετήσιας έκθεσης πεπραγμένων σύμφωνα με το άρθρο 12 
του Ν. 2639/98. 

Β2.0 Διευθυντής Διοικητικής και Τεχνικής Υποστήριξης 
υπογράφει επί πλέον τα παρακάτω έγγραφα που αφο¬ 
ρούν : 

1} Έκδοση αποφάσεων συγκρότησης συνεργείων υπε- 
ρωριακής εργασίας, εργασίας κατά τις νυχτερινές ώρες, 
κατά τις αργίες και τις εξαιρέσιμες ημέρες καθώς και ορι¬ 
σμού υπαλλήλων που μετέχουν σ’ αυτά. 

2) Έκθεση απόψεων της Διεύθυνσης για Διοικητικό ή 
Ποινικό Δικαστήριο σε θέματα προσφυγών ή αιτήσεων α¬ 
κύρωσης, καθώς και παροχή σχετικών στοιχείων. 

3) Έγγραφα που αφορούν τη χρήση και κίνηση αυτοκι¬ 
νήτων. 

4) Έκδοση αποφάσεων διάθεσης μέσων και λοιπού ε¬ 
ξοπλισμού στις Περιφερειακές Διευθύνσεις του Σ.ΕΠ.Ε. 

Γ. Οι Διευθυντές των Περιφερειακών Διευθύνσεων Κοι¬ 
νωνικής Επιθεώρησης και των Κέντρων Πρόληψης Επαγ¬ 
γελματικού Κινδύνου υπογράφουν: 

1) Τις κανονικές και αναρρωπκές άδειες των Προϊστα¬ 
μένων Τμημάτων και όλων των υπαλλήλων των Υπηρε¬ 
σιών που ανήκουν σ’ αυτές. 

2) Τις εγκυκλίους και οδηγίες για την υποστήριξη των 
τοπικών Τμημάτων Κοινωνικής Επιθεώρησης και Τμημά¬ 
των Τεχνικής κσι Υγειονομικής Επιθεώρησης για την αρ¬ 
τιότερη επιθεώρηση ιων επιχειρήσεων της περιοχής αρ¬ 
μοδιότητάς τους καθώς και για τη διενέργεια ελέγχων 
τωνυλοποιουμένωνπρογραμμάτωντου Ευρωπαϊκού Κοι¬ 
νωνικού Ταμείου (ΕΚΤ). 

3) Τις εγκυκλίους, όσον αφορά την τήρηση του ωραρί¬ 
ου λειτουργίας των Υπηρεσιών από το προσωπικό τους 
κοι τον συντονσιμό και προγραμματισμό δράσης των Τμη¬ 
μάτων Κοινωνικής Επιθεώρησης και Τεχνικής και Υγειο¬ 
νομικής Επιθεώρησης στα πλαίσια των γενικών κατευ¬ 
θύνσεων και οδηγιών της Κεντρικής Υπηρεσίας του 
Σ.ΕΠ.Ε. 

4) Όλα τα έγγραφα που απευθύνονται προς τις Δημό¬ 
σιες Αρχές της Περιφέρειας αρμοδιότητάς του, προς τις 
Κεντρικές Υπηρεσίες του Σ.ΕΠ.Ε., προς τα Τμήματα Κοι¬ 
νωνικής, Τεχνικής και Υγειονομικής Επιθεώρησης ανάλο¬ 
γα. 

5) Τα έγγραφα μετά οποία παρέχονται πληροφορίες σε 
αναφορές υπηρεσιών και ιδιωτών που αφορούν την πε¬ 
ριοχή αρμοδιότητάς του. 

6) Τη χορήγηση μισθολογικών κλιμακίων, με εξαίρεση 
τις περιπτώσεις του άρθρου 6 του Ν. 2470/97. 

7) Τις αποφάσεις και πράξεις για την έγκριση διάθεσης 
δαπανών των εντολών για εκτέλεση έργων ή προμήθειες 
για διενέργεια μειοδοτικών διαγωνισμών, κατακύρωση 
των αποτελεσμάτων των διαγωνισμών και την υπογραφή 
των συμβάσεων που συντάσσονται, εφόσον σε όλες τις 
παραπάνοι περιπτώσεις το ποσόν είναι 2.000.001 μέχρι 
10.000.000 δρχ. 

8) Την επιβολή διοικητικών κυρώσεων σύμφωνα με το 
άρθρο 16του Ν. 2639-/98 

9) Τα πρακτικά των σε δεύτερο βαθμό διενεργουμένων: 
α) συμφιλιωτικών διαδικασιών και β) επίλυσης εργατικών 
διαφορών που ανακύπτουν στα τμήματα της περιφέρει¬ 
ας τους. 

10) Έκδοση αποφάσεων μετακίνησης του προσωπικού 
της Περιφερειακής Διεύθυνσης εκτός έδρας (περιπ. ιζ, 
άρθρ. 9του Π.Δ. 136/99). 

11) Έκδοση εντολών κίνησης των οχημάτων της Περι¬ 
φερειακής Διεύθυνσης, 

Δ. Οι Προϊστάμενοι των Τμη μάτωντων Διευθ ύνσεω ν της 
Κεντρικής Υπηρεσίας του Σ.ΕΠ.Ε. υπογράφουν τις εξής 
αποφάσεις, πράξεις, έγγραφα κ.λ.π. που αναφέρονται 
στις αρμοδιότητες του Τμήματός τους: 

1) Τα έγγραφα προς Δημόσιες Αρχές ή Υπηρεσίες ή ι¬ 
διώτες με τα οποία παρέχονται ή ζητούνται στοιχεία α¬ 
πλού περιεχομένου. 

2) Τα έγγραφα με τα οποία ανακοινώνονται αποφάσεις 
που έχουν ληφθεί σε θέματα αρμοδιότητάς τους ή κοινο¬ 
ποιούνται Προεδρικά Διατάγματα ή άλλες πράξεις 

3) Τα διαβιβαστικά ή υπομνηστικά έγγραφα και τα έγ¬ 
γραφα με τα οποία ενημερώνονται οι ενδιαφερόμενοι για 
την πορεία των υποθέσεών τους. 

4) Τις πράξεις θεώρησης του γνήσιου της υπογραφής 
και επικύρωσης αντιγράφων και φωτοαντιγράφων. 

5) Τις βεβαιώσεις που σύμφωνα με το Νόμο μπορούν να 
βεβαιωθούν και να δοθούν από στοιχεία που τηρούνται 
στο αρχείο της υπηρεσίας. 

6) Τα έγγραφα με τα οποία επιστρέφονται δικαιολογη- 
τικά καθώς και εκείνα που αφορούν στη συμπλήρωση ελ- 
λειπούς αλληλογραφίας. 

Δ1. Ο Προϊστάμενος του Τμήματος Διοικητικής Μέρι¬ 
μνας και Συνδρομής υπογράφει πέραν των εγγράφων 
που αναφέρονται στην παράγραφο Δ και τα εξής: 

1) Κοινοποίηση προσωπικών μεταβολών σε υπαλλή¬ 
λους όλων των βαθμών, 

2) Θεώρηση βιβλιαρίων νοσηλείας. 

3) Επικύρωση αντιγράφων των εγγράφων που εξέρχο¬ 
νται από την Κεντρική Υπηρεσία. 

Ε. Οι Προϊστάμενοι των τοπικών Τμημάτων Κοινωνικής 
Επιθεώρησης και Τεχνικής και Υγειονομικής Επιθεώρη¬ 
σης υπογράφουν πέραν των εγγράφων που αναφέρονται 
στην παράγραφο Δ και τα εξής: 

1) Όλα τα έγγραφα που απευθύνονται στην αρμόδια Δι¬ 
εύθυνση Κοινωνικής Επιθεώρησης και Κέντρα Πρόληψης 
Επαγγελματικού Κινδύνου που αφορούν θέματα του προ¬ 
σωπικού και ασκήσεων των αρμοδιοτήτων τους. 

2) Τα έγγραφα με τα οποία παρέχονται πληροφορίες σε 
ερωτήματα ιδιωτών ή υπηρεσιών που αφορούν θέματα ά¬ 
σκησης των αρμοδιοτήτων της υπηρεσίας τους. 

3) Τα έγγραφα με τα οποία υποβάλλονται οι μηνύσεις 
και μηνυτήριες αναφορές. 

4) Τις πράξεις με τις οποίες χαρακτηρίζονται "ΑΡΧΕΙΟ" 
διάφορα έγγραφα. 

5) Τις αποφάσεις και πράξεις για την έγκριση, διάθεση 
δαπανών των εντολών για εκτελέσεις έργων ή προμήθει¬ 
ες, για διενέργεια μειοδοτικών διαγωνισμών, κατοχύρω¬ 
ση των αποτελεσμάτων των διαγωνισμών και την υπο¬ 
γραφή των συμβάσεων που συνάπτονται εφόσον σε όλες 
τις παραπάνω περιπτώσεις είναι έως 2.000.000 δρχ. 


Η απόφαση αυτή αρχίζει να ισχύει από την ημέρα που 
θα δημοσιευθεί στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 9 Σεπτεμβρίου 1999 

Ο ΥΠΟΥΡΓΟΣ 

ΜΙΛΤΙΑΔΗΣ ΠΑΠΑΪΩΑΝΝΟΥ 
-♦- 

Αριθ.3984 (5) 

Σύσταση Κοινοτικής Επιχείρησης με την επωνυμία «Ανα¬ 
πτυξιακή Επιχείρηση Κοινότητας Σουλίου» Ν. Θε¬ 
σπρωτίας. 

Ο ΓΕΝ. ΓΡΑΜ. ΠΕΡΙΦΕΡΕΙΑΣ ΗΠΕΙΡΟΥ 
Έχοντας υπόψη: 

1. Τις διατάξεις των άρθρων 277 και επόμενα του Π.Δ. 
410/95 (Δ. Κ.Κ.). 

2, Την απόφαση του Κοινοτικού Συμβουλίου Σουλίου α- 
ριθμ. 50/1999. περί συστάσεως Αναπτυξιακής Επιχείρη¬ 
σης Κοινότητας Σουλίου, ως και την προβλεπόμενη από 
τις ανωτέρω διατάξεις πλήρη οικονομοτεχνική μελέτη, α¬ 
ποφασίζουμε: 

1. Συνιστάται στην Κοινότητα Σουλίου του Νομού Θε¬ 
σπρωτίας, επιχείρηση με την επωνυμία «Αναπτυξιακή Ε¬ 
πιχείρηση Κοινότητας Σουλίου». ως ίδιο Νομικό Πρόσω¬ 
πο Ιδιωτικού Δικαίου που θα διέπεται από τις διατάξεις 
των άρθρων 277 και 278 του Π.Δ. 410/95. 

2. Σκοπός της επιχείρησης είναι η κοινωνική, οικονομική 
και τουριστική ανάπτυξη της ευρύτερης περιοχής του 
Σουλίου, συγκεκριμένα: 

α) Η τεχνική επιστημονική υποστήριξη της Κοινότητας 
πάνω σε θεματικές ενότητες (τουρισμός, πολιτισμός, 
κ.λπ.), τοπικών αναπτυξιακών προγραμμάτων, η ενθάρ¬ 
ρυνση τοπικών παραγωγικών πρωτοβουλιών. Η υποστή¬ 
ριξη της τοπικής ανάπτυξης. 

β) Η διεξαγωγή ερευνών, μελετών και έργων, (σχετικά 
με τον πρωτογενή τομέα, τη μεταποίηση, τον πολιτισμό 
και τον τουρισμό), καθώς και των έργων υποδομής. 

γ) Η τεχνική επιστημονική υποστήριξη στο συντονισμό 
και την τυποποίηση χρηματοδοτούμενων προγραμμάτων 
από εθνικούς και κοινοτικούς πόρους. 

δ) Ο προγραμματισμός και η υλοποίηση αναπτυξιακών 
έργων υποδομής με σεβασμό στο περιβάλλον, η διατή¬ 
ρηση της ισορροπίας του οικοσυστήματος και η ενημέ¬ 
ρωση - ευαισθητοποίηση των κατοίκων. 

ε) Η αξιοποίηση της παγκοσμιοποιημένης γνώμης και ε¬ 
μπειρίας. 

στ) Η διοργάνωση ή στήριξη επιμορφωτικών δράσεων. 

3. Έδρα της επιχείρησης ορίζεται το Κ.Δ. Σαμονίδας (έ¬ 
δρα της Κοινότητας). 

4. Η επιχείρηση ορίζει ως χρόνο έναρξης της λειτουρ¬ 
γίας της το χρόνο σύστασής της (δημοσίευση κατά το Νό¬ 
μο απόφαση του Υπ. Εσωτερικών στην Εφημερίδα της Κυ¬ 
βερνήσεως). 

5. Πόροι της επιχείρησης είναι: 

α) Έσοδα από τη διοργάνωση καλλιτεχνικών και ψυχα¬ 
γωγικών δραστηριοτήτων, 
β) Έσοδα από την εκπόνηση αναπτυξιακών μελετών, 
γ) Έσοδα από τη διοργάνωση επιμορφωτικών - εκπαι¬ 
δευτικών προγραμμάτων. 

δ) Έσοδα από την αξιοποίηση της τεχνικής βοήθειας 
των διαφόρων προγραμμάτων 
ε) Επιχορήγηση Κοινότητας Σουλίου δρχ. 2.000.000. 

6. Ωφέλειες από τη σύσταση της επιχείρησης. 

Σαν θετικές επιπτώσεις, στοιχειοθετούνται οι εξής: 

α) Συμβολή στον τοπικό αναπτυξιακό σχεδιασμό/προ 
γραμματισμό. 

β) Ταχεία και πιο καλή υλοποίηση αναπτυξιακών έρ¬ 
γων/δράσεων, 
γ) Προβολή της περιοχής. 

δ) Ενίσχυση/στήριξη της πρωτόβουλης δράσης των κα¬ 
τοίκων. 

ε) Πολιτιστική άνοδος της περιοχής, 
στ) Ενίσχυση όλων των πολιτιστικών κ.λπ. συλλόγων 
της περιοχής Σουλίου, καθώς και ιδρυμάτων κ.λπ. Αξιο¬ 
ποίησή τους προς όφελος αμφίδρομης σημασίας και κα¬ 
τεύθυνσης. 

ζ) Προσέλευση επιστημόνων 
η) Προστασία του οικοσυστήματος, 
θ) Σύνδεση με ανθρώπους, κουλτούρες και τόπους, πέ¬ 
ρα από τα στενά καθορισμένα όριά της. 
ι) Αύξηση της προσέλευσης επισκεπτών/τουριστών. 
κ) Χρήση και αξιοποίηση των νέων τεχνολογιών, 
λ) Δημιουργία θέσεων εργασίας (νέες), 
μ) Ανακοπή του ρεύματος εσωτερικής - εξωτερικής με¬ 
τανάστευσης. Δημιουργία προϋποθέσεων επαναπατρι¬ 
σμού του ενεργού οικονομικά πληθυσμού, κύρια των νέ¬ 
ων. 

ν) Αύξηση εσόδων. 

7. Η επιχείρηση διαλύεται: 

α) Με απόφαση του Κοινοτικού Συμβουλίου με την από ¬ 
λυτη πλειοψηφία των μελών του και απόφαση του Γ ενικού 
Γ ραμματέα Περιφέρειας. 

β) Σε περίπτωση πτώχευσης της επιχείρησης, τη διάλυ¬ 
ση της οποίας ακολουθεί η εκκαθάριση. Εκτός από την 
περίπτωση της πτώχευσης η εκκαθάριση γίνεται από εκ- 
καθαριστές που ορίζονται από το Κοινοτικό Συμβούλιο. 

Στην εκκαθάριση διεκπεραιώνονται οι εκκρεμείς υποθέ 
σεις, εισπράττονται οι απαιτήσεις και πληρώνονται τα 
χρέη της επιχείρησης. Το υπόλοιπο περιέρχεται στην Κοι¬ 
νότητα. 

8. Η επιχείρηση θα διοικείται από δμελές Δ.Σ., τα μέλη 
του οποίου θα ορίζονται μαζί με τους αναπληρωτές τους 
από το Κοινοτικό Συμβούλιο. Από τα μέλη αυτά τουλάχι¬ 
στον δυο είναι αιρετοί εκπρόσωποι της Κοινότητας, ένας 
είναι εκπρόσωπος Κοινοτικού φορέα της περιοχής και τα 
υπόλοιπα μέλη είναι δημότες ή κάτοικοι της Κοινότητας 
με σχετική πείρα ή γνώσεις και κατά τα ειδικότερα οριζό 
μένα στο οποίο ορίζεται από τις διατάξεις του άρθρου 278 
του Π.Δ/τος 410/1995. 

9. Η συγκρότηση, η λειτουργία και οι αρμοδιότητες των 
οργάνων διοίκησης καθώς και η οργάνωση, η λειτουργία 
και η εποπτεία της επιχείρησης διέπονται από τις σχετικές 
με τις Δημοτικές και Κοινοτικές Επιχειρήσεις διατάξεις 
του Π.Δ/τος 410.·'95. 

10. Από τις διατάξεις της απόφασης αυτής προκαλείται 
δαπάνη ύψους 2.000.000 δρχ. για την οποία εχει εγγρά¬ 
φει πίστωση στον οικείο κωδικό του προϋπολογισμού της 
Κοινότητας έτους 1999. 


Η παρούσα να δημοσιευθεί στην Εφημερίδα της Κυ- 
βερνήσεως. 

Ηγουμενίτσα, 2 Σεπτεμβρίου 1999 

Με εντολή Γεν. Γραμ. Περιφέρειας 
Η Προϊστάμενη κ.α.α. 

ΑΛΕΞΑΝΔΡΑ ΚΟΣΙΩΡΗ 

—-*- 

Αριθ. 4566 (6) 

Σύσταση Νομικού Προσώπου με την επωνυμία «Κ.Α.Π.Η. 

Δήμου Μαργαριτίου» Ν. Θεσπρωτίας. 

Ο ΓΕΝ. ΓΡΑΜ. ΠΕΡΙΦΕΡΕΙΑΣ ΗΠΕΙΡΟΥ 
Έχοντας υπόψη: 

1. Τις διατάξεις του άρθρου 203 του Δημοτικού και Κοι¬ 
νοτικού Κώδικα (Π.Δ. 410/95). 

2. Την αριθμ. 79/1999 απόφαση του Δημοτικού Συμβου¬ 
λίου Μαργαριτίου, περί συστάσεως Νομικού Προσώπου 
με την επωνυμία «ΚΕΝΤΡΟ ΑΝΟΙΚΤΗΣ ΠΡΟΣΤΑΣΙΑΣ ΗΛΙ¬ 
ΚΙΩΜΕΝΩΝ (ΚΑΠΗ)» Δήμου Μαργαριτίου, αποφασίζου¬ 
με: 

1. Συστήνουμε στο Δήμο Μαργαριτίου του Νομού Θε¬ 
σπρωτίας ίδιο Νομικό Πρόσωπο με την επωνυμία «ΚΕ¬ 
ΝΤΡΟ ΑΝΟΙΚΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ» Δήμου 
Μαργαριτίου. 

2. Σκοπός του Νομικού Προσώπου που θα συσταθεί σε 
εφαρμογή του προγράμματος εξωϊδρυματικής προστα¬ 
σίας ηλικιωμένων, είναι η παροχή ιατροκοινωνικής προ¬ 
στασίας στα ηλικιωμένα άτομα του Δήμου μας. 

3. Πόροι αυτού του Νομικού Προσώπου είναι: 
α) Ετήσια επιχορήγηση του Δήμου μας. 

β) Επιχορήγηση από κάθε άλλη παροχή, είτε απευθείας 
προς το Νομικό Πρόσωπο, είτε προς το Δήμο για μεταβί¬ 
βαση. 

γ) Κάθε είδους συνδρομές, εισφορές, δωρεές, κληρο¬ 
νομιές και κληροδοσίες 

δ) Έσοδα από τη συμβολική χρηματική συμμέτοχη με¬ 
λών, που έχουν ανάγκη προστασίας. 

ε) Εισπράξεις από το αντίτιμο των πραγμάτων ή υπηρε¬ 
σιών που παρέχονται από το Νομικό Πρόσωπο 
οτ) Πρόσοδοι από την ίδια αυτού περιουσία, 
ζ) Κάθε άλλη νόμιμη πρόσοδος. 

4. Το Νομικο Πρόσωπο θα διοικείται από πενταμελές Δι¬ 
οικητικό Συμβούλιο που θα αποτελείται από τους: 

α) Τον εκάστοτε Δήμαρχο, ως Πρόεδρο, 
β) Δύο Δημοτικούς Συμβούλους που ορίζονται με από¬ 
φαση του Δημοτικού Συμβουλίου. 

γ) Ένα αιρετό μέλος του Κέντρου Ανοικτής Προστασίας 
Ηλικιωμένων, που εκλέγεται από τα μέλη του. 

δ) Ένα αιρετό μέλος εκπρόσωπο των εργαζομένων στο 
Κ.Α.Π.Η. 

Το Διοικητικό Συμβούλιο οχην αρχή κάθε Δημοτικής πε¬ 
ριόδου, εκλέγει από να μέλη του τον Αντιπρόεδρο και το 
Γ ραμματέα. 

Η θητεία του Διοικητικού Συμβουλίου ακολουθεί τη Δη¬ 
μοτική περίοδο, μέχρι να εκλεγούν τα αιρετα μέλη των 
παρ. (γ) και (δ) ή μέχρι να πληρωθεί οποιαδήποτε θέση μέ¬ 
λους που κενούται, το Διοικητικό Συμβούλιο λειτουργεί 
με την ελλιπή σύνθεσή του, αν ο αριθμός των μελών του 
δεν είναι κατώτερος αυτού που απαιτείται για το σχημαπ- 
σμό απαρτίας 

Τα Νομικό Πρόσωπο εκπροσωπείται στο δικαστήριο και 
σε κάθε Αρχή, από τον Πρόεδρο και όταν αυτός απουσιά 
ζει ή κωλύεται από τον Αντιπρόεδρο. 

5. Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού του Δήμου, ύ¬ 
ψους 1.000.000 δρχ. για το τρεχον έτος, για την οποία έ¬ 
χει εγγράφει πίστωση στον προϋπολογισμό του Δήμου 
Μαργαριτίου για το έτος 1999. 

Η παρούσα να δημοσιευθεί στην Εφημερίδα της Κυ- 
βερνήσεως. 

Ηγουμενίτσα, 2 Σεπτεμβρίου 1999 

Με εντολή Γεν. Γραμ. Περιφέρειας 
Η Προϊστάμενη κ.α.α. 

ΑΛΕΞΑΝΔΡΑ ΚΟΣΙΩΡΗ 

-*- 

Αριθ. 8439 (7) 

Σύσταση ιδίου Νομικού Προσώπου στο Δήμο Ιτάμου Ν. 

Καρδίτσας με την επωνυμία «ΟΡΓΑΝΙΣΜΟΣ ΝΕΟΛΑΙ¬ 
ΑΣ ΔΗΜΟΥ ΙΤΑΜΟΥ». 

Ο ΓΕΝ. ΓΡΑΜ. ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του Ν. 2503/97 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις». 

2. Την αριθμό 2166/29.8.97 απόφασή μας για παροχή ε¬ 
ξουσιοδότησης προϊσταμένου Δ/νσης Τοπικής Αυτοδιοί¬ 
κησης και Διοίκησης Νομού Καρδίτσας. 

3. Τις διατάξεις του άρθρου 203 του Δημοτικού και Κοι¬ 
νοτικού Κώδικα (Π.Δ 410/95), σύμφωνα με τις οποίες οι 
Δήμοι και οι Κοινότητες μπορούν να συνιστούν νομικά 
πρόσωπα δημοσίου δικαίου που υπάγονται στην επο- 
πτεία τους. 

4. Τις διατάξεις του άρθρου 29Α του Ν. 1558/85 σχετικά 
με τον έλεγχο δαπανών που προκαλούν οι κανονιστικές 
διοικητικές πράξεις. 

5. Την αριθμό 99/99 απόφαση του Δημοτικού Συμβουλί¬ 
ου Ιτάμου με την οποία αποφασίζεται η σύσταση ιδίου Νο¬ 
μικού» Προσώπου στο Δήμο Ιτάμου με την επωνυμία <·ΟΡ- 

λΝΙΣΜΟΣ ΝΕΟΛΑΙΑΣ ΔΗΜΟΥ ΙΤΑΜΟΥ» το οποίο διέπε- 
ται από τις διατάξεις του Π.Δ. 410/95. αποφασίζουμε: 

1. Συστήνουμε στο Δήμο Ιτάμου ίδιο Νομικό Πρόσωπό 
με την επωνυμία «ΟΡΓΑΝΙΣΜΟΣ ΝΕΟΛΑΙΑΣ ΔΗΜΟΥ ΙΤΑ ¬ 
ΜΟΥ» διεπόμενο από τις διατάξεις του Π.Δ. 410/95 το ο¬ 
ποίο θα τελεί υπό την εποπτεία του Δήμου Ιτάμου. 

2. Σκοποί του Νομικού προσώπου είναι: 

• Η ανάπτυξη πνευματικών και πολιτιστικών εκδηλώσε¬ 
ων που αφορούν τη νεολαία του Δήμου. 

• Η δημιουργία και λειτουργία κέντρων νεότητας. 

• Η προσέλκυση της νεολαίας σε Πνευματικά Κοινωνι¬ 
κά και Πολιτιστικά ζητήματα. 

• Η ανάπτυξη αθλητικών δραστηριοτήτων. 

• Η δημιουργία τμημάτων καλλιτεχνικής δημιουργίας. 

• Η ενεργοποίηση των νέων της περιοχής και η ενα- 
σχολήσή τους με τα κοινά. 

« Ανάπτυξη πρωτοβουλιών σε σχέση με την Παιδεία και 
την οικολογία, την επιμόρφωση και την ενημέρωση, την α¬ 


πασχόληση και την αξιοποίηση του ελεύθερου χρονου 
των νέων. 

• Ενημέρωση πάνω σε προβλήματα νεολαίας. 

• Θέματα ανεργίας και απασχόλησης. 

• Η προσφορά μιας εναλλακτικής πρότασης στη νεο¬ 
λαία, με στόχο την προβολή των ανησυχιών, των ικανοτή¬ 
των και της πολιτιστικής της ταυτότητας. 

3. Πόροι: Πόροι του Νομικού Προσώπου θα είναι: 

• Η ετήσια επιχορήγηση του Δήμου, η οποία θα καλύ¬ 
πτει οπωσδήποτε τα λειτουργικά έξοδα. 

• Τυχόν επιχορήγηση και κάθε άλλη παροχή του Κρά¬ 
τους προς το Νομικό Πρόσωπο. 

• Κάθε είδους προσφορές, εισφορές, δωρεές, κληρο¬ 
νομιές και κληροδοσίες, η αποδοχή και διαχείριση των ο¬ 
ποίων γίνεται σύμφωνα με τον νόμο. 

• Πρόσοδοι από περιουσιακά του στοιχεία. 

4. Περιουσία: Προς το παρόν δεν αφιερώνεται περιου¬ 
σία στο Νομικό Πρόσωπο. 

5. Διοίκηση: Το Νομικό Πρόσωπο θσ διοικείται από 
Ιίμελές Διοικητικό Συμβούλιο το οποίο μαζί με τα ανα¬ 
πληρωματικά μέλη ορίζεται από το Δημοτικό Συμβούλιο. 

• Η θητεία των μελών του Διοικητικού Συμβουλίου του 
Νομικού Προσώπου ακολουθεί τη Δημοτική περίοδο 

• Ο Πρόεδρος του Διοικητικού Συμβουλίου ορίζεται α¬ 
πό το Δημοτικό Συμβούλιο 

• Μέλη του Διοικητικού Συμβουλίου είναι Δημοτικοί 
Σύμβουλοι ή Τοπικοί Σύμβουλοι δημοτικών διαμερισμά¬ 
των ή δημότες που έχουν ανάλογη δράοη σε θέματα νεο¬ 
λαίας και πολίτες που έχουν εξε»δικευμένες γνώσεις και ε¬ 
πιθυμούν να στη ρίξουν τον οργανισμό. 

• Το Διοικητικό Συμβούλιο στην πρώτη συνεδρίαση ε¬ 
κλέγει μεταξύ των μελών του τον Αντιπρόεδρο, η θητεία 
του οποίου ακολουθεί την θητεία του Διοικητικού Συμ¬ 
βουλίου. 

• Σε περίπτωση απουσίας ή κωλύματος του Προέδρου 
τον αναπληρώνει ο Αντιπρόεδρος σε όλες τις αρμοδιότη¬ 
τες του. 

• Το Νομικό Πρόσωπο εκπροσωπείται σε κάθε αρχή α¬ 
πό τον Πρόεδρο του Διοικητικού Συμβουλίου. 

6. Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού του Δήμου, το ύ¬ 
ψος της οποίας δεν μπορεί να προσδιοριστεί. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Καρδίτσα, 30 Ιουνίου 1999 

Με εντολή Γεν. Γραμ. Περιφέρειας 
Ο Διευθυντής 
ΕΜΜ. ΑΝΤίΜΗΣΑΡΗΣ 
- - 

ΔΙΟΡΘΩΣΕΙΣ ΣΦΑΛΜΑΤΩΝ 

Στην κοινή Υπουργική απόφαση Α1α/9946/98 που δη- 
μοσιεύθηκε στο ΦΕΚ 1137/Β/29.10.98 στο διατακτικό μέ¬ 
ρος αυτής προστίθεται η παρ. 2 «Μία (1) θέση Επ. Α Παι¬ 
διατρικής σε μιά {1) θέση Επ. Α Αναισθησιολογίας». 

(Από το Υπουργείο Υγείας & Πρόνοιας) 

(9) 

Στην 7001/2/797 -ρμε/8.7.99 απόφαση του Αρχηγού της 
Ελληνικής Αστυνομίας «Ανακαθορισμός τοπικής αρμο¬ 
διότητας Υπηρεσιών της Γενικής Αστυνομικής Διεύθυν¬ 
σης Θεσσαλονίκης», που δημοσιεύθηκε στο Φ.Ε.Κ. 
1547/τεύχος Β730.7.1999 γίνονται οι εξής διορθώσεις: 

1. Στην παράγραφο 1 του άρθρου 1: 

α. Στον πέμπτο στίχο, από το εσφαλμένο «παραλαία» 
στο ορθό «παραλία». 

β. Στον ένατο στίχο, από το εσφαλμένο «Λεωφόρου» 
στο ορθό «Λεωφόρο». 


γ. Στον ένατο στίχο, από το εσφαλμένο «Πολυγύρου» 
στο ορθό «Πολύγυρο». 

δ. Στον τεσσαρακοστό έκτο στίχο, μετά τις εντός πα- 
ρενθέσεως λέξεις (Δήμου Θεσσαλονίκης) απαλειφθεί η ε¬ 
παναλαμβανόμενη φράση «μέχρι συναντήσεως αυτής με 
την οδό Θεμιστοκλή Σοφούλη (Δήμου Θεσσαλονίκης». 

2. Στο ονοματεπώνυμο του υπογράφοντος την απόφα¬ 
ση Αρχηγού συμπληρώνεται ο βαθμός αυτού «Αντιστρά¬ 
τηγος». 

(Από την Ελληνική Αστυνομία) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


